AviaSpotter: президент Каримовга хизмат қилган самолёт - "маллавой" сотилди\nУчувчилар орасида "тулки" ва "маллавой" номи билан танилган RJ85 самолёти.\nЎзбекистоннинг марҳум президенти Ислом Каримов учун 1997 йилда махсус сотиб олинган RJ85 самолёти сотилган.\nTelegram тармоғидаги AviaSpotter каналида берилган хабарда "Ўзбекистон ҳаво йўллари" ширкати ҳисобида UK-80001 борт рақами билан қайд этилган British Aerospace Avro RJ85 самолёти кимга ва қайси нархга сотилгани ҳақида маълумот йўқ.\nХабарда айтилишича, учувчилар орасида "тулки" ва "маллавой" номи билан танилган бу самолёт 1997 йилда Ислом Каримов учун махсус ишланган, 1997-2013 йиллар ичида марҳум президент ундан мамлакат ичида ва яқин хорижга саёҳатларда фойдаланган.\nШунингдек, ушбу хабарда айтилишича, "Ўзбекистон ҳаво йўллари" тасарруфида бўлган яна икки айни русумдаги самолёт - борт рақами UK-8002 ва UK-80003 бўлган самолётлар ҳам сотувга тайёрлаб қўйилган.


Буюк имомларга қаратилган маломатларни бартараф этиш (5)\nBy Исмоил Муҳаммад Яъқуб on 12/20/2018 БУЮК ИМОМЛАР ҲИМОЯСИ МАҚОЛАЛАР\nСаккизинчи сабаб: Ушбу далолатга зид келадиган ва бу сўздан у нарса кўзда тутилмаганини исботловчи бошқа далил борлигига ишониши. Масалан, омга хоснинг, мутлаққа муқайяд (чекланган нарса)нинг, мутлақ амрга вожибликни рад қиладиган нарсанинг, ҳақиқатга мажозни ифодаловчи нарсанинг зид келиши кабилар. Бу ҳам ғоят кенг ва бепоён соҳа. Зеро, сўзларнинг далолатлари бир-бирига зид келиши ва уларнинг баъзиларини бошқаларидан устунлигини исботлаш илми чексиз уммон кабидир.\nТўққизинчи сабаб: Ҳадис унинг заифлигини, ё мансухлигини, ёки агар таъвилни қабул қиладиган ҳадислардан бўлса, таъвил қилинганлигини исботловчи оят, ё бошқа бир ҳадис, ё ижмоъ каби унга бемалол қарши тура оладиган бирор далилга муориз (қарши келган), деб эътиқод қилиши.\nБу икки турлидир: Бири шуки, бу муоризни (қарши келувчини) умуман олганда рожиҳ (устун) деб эътиқод қилади-да, учаласидан бири – қайсиниси экани аниқ бўлмаган ҳолда – таъйин топади. Гоҳо улардан бирини мансух ёки таъвил этилган деган эътиқод билан муайян қилади.\nКейин баъзан мансух дейишда хато қилади, мутааххирни мутақаддим (яъни кейин айтилган ҳадисни олдин айтилган) деб билади, баъзан ҳадисни лафзидан бошқа маънога таъвил қилиб, таъвилда хато қилади.\nАгар унга жумла жиҳатидан муориз бўлса, гоҳо бу муориз далолат қилувчи бўлмаслиги мумкин, гоҳо муориз саналган ҳадис санади ёки матнида биринчи ҳадиснинг қувватида бўлмаслиги мумкин. Бу ерда биринчи ҳадис борасида юқорида ўтган ва бошқа сабаблар келади.\nКўпинча даъво қилинган ижмоъ – мухолиф (яъни ижмоъ дейилган нарсанинг зиддига айтилган сўз) ҳақида билимга эга бўлмаслик бўлади. Биз айрим таниқли уламоларнинг баъзи сўзларни айтишганини биламизки, бундай дейишга уларнинг мухолиф ҳақида илмга эга эмасликлари сабаб бўлган. Ҳолбуки, улардаги далиллар бунинг зиддини тақозо қилади.\nОлим киши дафъатан ўзидан аввал биров айтгани маълум бўлмаган бир сўзни – одамлар унинг зиддини айтишганини билатуриб – айтиши мумкин эмас. Шу боис баъзилар сўзни муаллақ (ноаниқ) ҳолда қолдириб: «Агар бу масалада ижмоъ бўлса, ўшанга эргашиш лойиқроқ, ундай бўлмаса, менинг наздимда бу ҳақдаги сўз шундай-шундайдир», дейдилар.\nМасалан, баъзи бировлар: «Қулнинг гувоҳлигини инобатга оладиган бирон олимни билмайман», деб айтади, ҳолбуки Али, Анас, Шурайҳ ва бошқалар уни қабул қилганлари маълум.\nЁки бўлмаса: «Бир қисми озод қилинган қул мерос олишга ҳақли эмаслигига ижмоъ бор», дейди, ҳолбуки, Али ва Ибн Масъуд унинг мерос олишини (ва мерос қолдиришини) айтганлар, бу ҳақда Пайғамбар соллаллоҳу алайҳи ва салламдан ҳасан ҳадис ҳам мавжуд.\nЯна кимдир айтади: «Намозда Пайғамбар соллаллоҳу алайҳи ва салламга салавот айтишни вожиб деб кўрган бирон олимни билмайман». Ҳолбуки, Абу Жаъфар ал-Боқир уни вожиб санаган.\nБу ҳолнинг сабаби шуки, кўпгина уламолар, нари борса, ўзининг диёридаги аҳли илмларнинг ва бошқа жамоатларнинг сўзларини билишади ва бу энг кўп учрайдиган ҳолдир. Ўтган уламоларнинг кўпчилиги асосан мадиналик ёки куфаликларнинг сўзини яхши биладилар. Кейинги давр уламоларидан кўплари эса буюк имомлардан икки-учталарининг сўзларинигина билишади, ўшаларнинг сўзларидан бошқа ҳар бир сўз улар наздида ижмоъга хилоф ҳисобланади, чунки уни ким айтганидан хабарлари йўқ ва унга тескари сўзни тинмай эшитиб келганлар. Бу эса улар билган маънонинг хилофида келган ҳадисни – ижмоъга хилоф бўлиб чиқишидан қўрққанларидан ва ижмоъ энг катта ҳужжатлардан бўлгани боис – қабул қилишларига имкон бермайди. Жуда кўп олимларнинг бир талай нарсаларни тарк қилишларидаги узрлари шудир. Айримлари ҳақиқатан маъзурдирлар, айримлари узрли кўринса-да, аслида ундай эмаслар. Шунингдек, бундан аввалги ва кейинги сабаблар ҳақида ҳам гап шу.\n Ибн Қаййим раҳимаҳуллоҳ “Ас-савоиқул мурсала” китобида (2/576) шу ҳақда сўз юритиб, жумладан, шундай дейди: “Баъзан бир ҳадисни, унинг зиддига ижмоъ бор ва бу гапга қарши хилоф борлигини билмаймиз, деган гумонда тарк қилади. Аслида, унда мухолифнинг борлиги ҳақида илм эмас, балки умуман мухолиф ҳақида маълумот бўлмайди. Салаф имомларидан ҳеч ким бундай қилмаган, балки бу гапни кейингилар айтганлар. Имом Шофеий ва Имом Аҳмадлар бундай қилишни нотўғри санаганлар. Шофеий: “Хилофи маълум бўлмаган нарсага ижмоъ дейилавермайди”, деган. Аҳмад: “Ким ижмоъни даъво қилса, ёлғон айтибди, қаердан билади, балки одамлар унинг хилофини айтгандир”, деган” (таржимон изоҳи).\nAvvalgi maqolaКофирга қилинган яхшиликка савоб ёзиладими? | Шайх Содиқ Самарқандий\nKeyingi maqola Қабристонга оид ҳукмлар: Муқаддима (4)


ЎзА - Қуёш, албатта чиқади\nҚуёш, албатта чиқади\nБугунги пандемия даври бутун инсониятнинг турмуш тарзини, ҳаётини, таъбир жоиз бўлса, орзу-режаларини ўзгартириб юборди десак янглишмаган бўламиз.\nCOVID-19 номи билан жаҳонни кўпириб-тошган океандек чайқалтириб ташлаган тождор вирус Ўзбекистонни ҳам четлаб ўтмади. Хабарингиз бор, мамлакатимизда ҳам ушбу кўзга кўринмас балога қарши илк кунларданоқ жиддий чоралар кўрилди. Бевосита Президентимиз бошчилигида ҳар бир ҳолат, жараён назоратга олиниб халқимизни бу кутилмаган мураккаб вазиятдан йўқотишларсиз олиб чиқиб кетиш учун барча имкониятлар ишга солинмоқда.\nАйтиш лозим, айни бу жараёнда аҳолининг ортиқча ваҳимага тушмаслиги, тўғри ва ҳаққоний ахборотларни, йўл-йўриқ ва тавсияларни қабул қилиши жуда муҳим аҳамиятга эга. Таниқли журналист ва олима Гулжаҳон Мардонованинг «Эртага қуёш чиқади» номли мўъжазгина китобини ўқир эканман, бу фикрлар яна бир бор хаёлимдан ўтди.\nКенг китобхонлар оммасига мўлжалланган ушбу китобдан умумий қилиб айтганда, Гулжаҳон опанинг COVID-19нинг салбий оқибатлари, етказган зарари, бу таҳликали жараёнда оммавий ахборот воситалари ўрни ва роли каби масалалар хусусида турли соҳа олимлари ва ёш тадқиқотчилар билан олиб борган суҳбатлари ҳамда муаллифнинг «Эртага қуёш чиқади» бадиаси жой олган. Бу суҳбатларни ўқир экансиз, уларнинг ҳар биридан ўзингизга керакли маълумотлар билан бирга тушунча ва хулосаларни ҳам оласиз. Масалан, таниқли олим, иқтисод фанлари доктори Нурислом Тўхлиев билан бўлган суҳбатда коронавируснинг дунё иқтисодиётига кўрсатган салбий таъсири етук мутахассис нигоҳи билан атрофлича очиб берилган. Яна бир йирик олим, фалсафа фанлари доктори, профессор Бахтиёр Тўраев билан бўлган суҳбатда эса пандемия билан боғлиқ тарихий жараёнларга эътибор қаратилган ҳолда ушбу балонинг моҳияти донишмандона мулоҳазалар билан очиб беришга ҳаракат қилинган. Ушбу суҳбатнинг «Ақл-фаросат, донишмандлик муваффақиятга етаклайди» деб номланиши ҳам назаримда, ўзини тўлиқ оқлаган.\nПедагогика фанлари доктори, профессор Ойниса Мусурмонова билан бўлган суҳбат ҳам ўқувчига манзур бўлиши тайин. Тиббиёт фанлари доктори, профессор Жуманазар Бекназаров ўзига хос зукколик ва билимдонлик билан ушбу офат вируснинг хусусиятини халқона бир тарзда очиб берган.\nКитобда ўз соҳасининг мана шундай номдор олимлари билан бир қаторда Нозима Муротова, Гулноза Нажмиддинова, Жумадулла Сагатов, Жаҳонгир Ўрмонов каби ёш, забардаст олим-тадқиқотчиларга ҳам кенг ўрин берилган.\nМуаллифнинг «Қуёш эртага чиқади» деб номланган бадиаси бир нафасда ўқиладиган ўзига хос асардир. Бадиани мутолаа қилар экансиз, шу юрт фарзандининг ўй-кечинмалари, ташвиш ва овунчларига шерик бўласиз. Муаллиф бирда муштиапар аёл, бирда меҳрибон она, бирда донишманд, бирда олима бўлиб ҳозирги вазиятни таҳлил қилишга, мулоҳаза юритишга ҳаракат қилади. Охирида эса катта ишонч ва умид билан «Эртага қуёш чиқади... Ишонаман... Ишонинг...» дейди. Биз ҳам умид қуёшининг чиқишига ишонамиз.


Fergana.uz - ТАНЗИЛА НОРБОЕВА: ФАРҒОНА ХАЛҚИ МЕҲНАТКАШ, АЁЛЛАРИ САРИШТА amCharts examples\nҲозир сайтда 164 нафар фойдаланувчи Ишонч телефони статистикаси\n2021-04-29 21:22:04 51\nЎзбекистон Республикаси Олий Мажлиси Сенати Раиси Танзила Норбоева Фарғона вилоятида бўлиб, “Темир дафтар”, “Аёллар дафтари”, “Ёшлар дафтари”га киритилган оилалар билан секторлар кесимида “маҳаллабай” ишлаш тизими асосида олиб борилаётган ишларни ўрганмоқда.\nАҳолини ҳаётдан рози қилиш бугун барча даражадаги раҳбарларнинг асосий вазифасига айланган. Хусусан, пастга тушиб, қуйи бўғин билан ишлаш орқали йиллар давомида ҳал этилмаётган муаммолар ўз ечимини топмоқда. Оғир вазиятга тушиб қолган хотин-қизлар, эҳтиёжманд оилаларнинг мушкули осон бўлиб, ҳаётга умид уйғонаётгани ҳам аслида ана шу ислоҳотлар самарасидир.\nСенат раисининг ижтимоий ҳимояга муҳтож хотин-қизларни ўқитиш, иш билан таъминлаш, тадбиркорликка жалб этиш, уй-жой муаммоларини ҳал қилиш, ёшлар сиёсати ҳамда ҳудудни “қизил” тоифадан чиқариш борасидаги ишлар бўйича ўрганишларининг дастлабки манзили Қўштепа тумани бўлди.\n“Истиқбол” маҳалла фуқаролар йиғини Марказий Фарғона чўлида жойлашган бўлиб, аҳоли асосан деҳқончилик, ҳунармандчилик билан шуғулланади. “Маҳаллабай” ишлаш тизими асосида ҳар бир хонадонда ўрганишлар олиб борилиб, “Темир дафтар”, “Аёллар дафтари” ва “Ёшлар дафтари” шакллантирилган. Уларнинг бандлигини таъминлаш, даромад топишига кўмаклашиш мақсадида субсидиялар ажратилмоқда, бўш иш ўринларига таклиф этилмоқда. Шу билан биргаликда моддий-маънавий қўллаб-қувватланяпти. Маҳалла аҳлининг томорқадан самарали фойдаланишда йилдан-йилга тажрибаси ортаётгани ҳам оилалар фаровонлигини таъминламоқда.\nСенат раиси Саодатхон Умарова, Матлубахон Мирзаева ва Маъмурахон Турғуновалар хонадонида бўлиб, уларни “Аёллар дафтари”дан чиқариш борасида бажарилган ишлар билан танишди. Бу оилаларга маҳаллий ҳокимлик томонидан субсидиялар асосида иссиқхоналар қуриб берилган, ҳозирда қалампир, бодринг, помидор етиштирилмоқда. Карантин даврида “Саховат ва кўмак” жамғармалари орқали моддий-маънавий кўмак мунтазам равишда кўрсатилди, уй-жойлари таъмирланди.\nМулоқот чоғида мамлакатимизда хотин-қизлар масаласи доимо Президентимизнинг эътиборида бўлиб, ҳар бир оила бахтли ҳаёт кечириши учун зарур шароитлар яратиб берилаётганлиги таъкидланди.\nМаҳалла ҳудудидаги уч қаватли бино анча йиллардан буён ташландиқ ҳолатда эди. Туман ҳокимлиги бу ерни таъмирлаб, уй-жойларга муҳтож оилаларга беришни режалаштирган. “Акрам шох” масъулияти чекланган жамияти томонидан сифатли қурилиш ишлари бажарилди.\nЭшонгузар маҳалласида яшовчи Муножатхон Боқиеванинг 4 нафар фарзанди бор. Ўн йилдан буён боғдорчилик дала шийпонида яшайди. Бу аёлга мазкур кўп қаватли уйлардан бири узоқ муддатга ижтимоий ижарага берилди. У ва фарзандларининг бу эътибордан қувончи чексиз.\n– Президентимиздан миннатдормиз, – дейди Муножатхон. – Оталарча ғамхўрлик кўрсатяпти. Уйсизлик жуда ёмон экан. Йиллар давомида шундай шинам уйимиз бўлишини орзу қилардим.\nТанзила Норбоева 3 нафар “Аёллар дафтари”да ҳисобга олиниб, нотурар жойларда яшаётган аёлга янги уйларнинг калитларини тантанали равишда топширди. Умуман олганда, туман бўйича 9 нафар ана шундай тоифадаги хотин-қизлар шу ердаги уйларга кўчиб ўтади.\nШунингдек, маҳалла аҳли ҳудуддаги мактабгача таълим ташкилоти ва мактабни таъмирлаб бериш масаласида Сенат раисига мурожаат қилди. Мазкур масала алоҳида назоратга олинди.\n– Фарғона халқи меҳнаткаш, аёллари саришта, – дейди Танзила Норбоева. – Бу ерга келарканман, обод маҳалла ва кўчаларни кўриб, дилим яйради. Сиз, аёлларни нафақат ташқи қиёфангиз балки, қалбингиз ҳам гўзал эканлиги таҳсинга лойиқ. Ҳаётдан рози бўлиб яшашларингга кўмаклашиш мақсадида ўзим келдим. Аёллари, оналари бахтли юртда тараққиёт, юксалиш бўлади. Уларнинг кўзларида асло ёш бўлмаслиги керак.\nБугунги кунда туманда ёшларнинг бандлигини таъминлашга алоҳида эътибор қаратилмоқда. Хусусан, “Абдулҳамид Абдурашид файзи” масъулияти чекланган жамияти томонидан ёшлар кооперацияси ташкил этилди. 7,2 гектар ер майдони 24 нафар “Ёшлар дафтари”га киритилган ўғил-қизларга 30 сотихдан ажратиб берилди. Ҳозирда ёшлар бу ерда тарвуз ва қовун парваришламоқда. Сенат раиси мазкур дала майдонида бўлиб, ёшлар билан суҳбатлашди. Уларнинг орзу ва режалари билан танишиб, ҳунар ва билим ҳаётда доимо асқатишини таъкидлади.\nТуманда “Fergana Global Textile” пахтачилик-тўқимачилик кластери самарали фаолият кўрсатиб келмоқда. Айни кунларда бу ерда уч мингдан ортиқ киши меҳнат қилаётган бўлиб, уларнинг 850 нафарини хотин-қизлар ташкил этади. Кластер томонидан “Қумтепа” маҳалла фуқаролар йиғинида 100 миллион долларлик истиқболли лойиҳани амалга ошириш режалаштирилган. Бу 2 минг 700 та янги иш ўрни яратиш имконини беради.\nТанзила Норбоева кластер фаолиятини кўздан кечириб, хотин-қизлар билан мулоқот қилди. Уларнинг таклифини эшитди, орзулари, кайфияти билан қизиқди.\n“Лангар” маҳалла фуқаролар йиғинидаги “Uniform Partner” масъулияти чекланган жамиятида махсус кийим бош ишлаб чиқарилади. 35 нафар қишлоқ аёллари меҳнат қилмоқда. Сенат раиси бу ердаги ишлаб чиқариш жараёнлари билан танишди. Туман ҳокимлиги ва масъул мутасаддиларга жойларда бу каби ишлаб чиқариш тармоқларини кўпайтириш, ишсиз аёллар бандлигини таъминлаш борасида тавсиялар берди. Корхонада ишлаётган аёллар суҳбат чоғида ўзларининг дил сўзларини билдирди.\nХалқ депутатлари туман кенгаши депутатлари билан мулоқотда ҳудудни ижтимоий-иқтисодий ривожлантириш, камбағалликни қисқартириш каби йўналишлардаги муаммоларга алоҳида эътибор қаратилди. Бу борада сектор раҳбарлари ва депутатларнинг масъулияти муҳим эканлиги таъкидланди.\nТошлоқ туманида давом этган учрашувларда ҳам ҳудуд тараққиёти, аёллар ва ёшлар бандлигини таъминлаш, тадбиркорликни ривожлантириш масалаларига алоҳида эътибор қаратилди.


Президент Каримов: 2014 йилдан кейин минтақада қўпорувчи кучлар бош кўтаради « Ўзбекистон Халқ Ҳаракати\nПрезидент Каримов: 2014 йилдан кейин минтақада қўпорувчи кучлар бош кўтаради\n16 June 2012 - 17:23\nАфғон-Ўзбек чегарасида бўлган Президент Ислом Каримов 2014 йилдан хорижий қўшинлар Афғонистонни тарк этганидан кейин қўпорувчи кучлар минтақани беқарорлаштиришга ҳаракат қиладилар, деб айтган.\n15 июн куни Ўзбекистон президенти Ўзбек-Афғон чегарасини ажратиб турадиган Амударё соҳилидаги “Ҳайратон” чегара нуқтасига борган.\nЎзбек чегарачилари билан кўришган Президент Каримов Афғонистондаги вазият ҳақида гапирган.\nЎзбек чегара хизматидаги ҳар бир қўмондоннинг ўз қўли остидаги оддий чегарачиларга геосиёсий вазиятни тушунтириб бериши лозимлигини айтган Ўзбекистон раҳбари.\nАмерика Қўшма Штатлари Афғонистондаги инқирозни ҳал этиш йўлида катта маблағларни сарфлади. Ва натижаси нима бўлди? Қарама-қаршилик ҳали ҳам давом этаяпти. Мана ҳозир коалиция мамлакатни иложи борича тезроқ тарк этишни режалаяпти. Ва қўпорувчи кучлар ҳам пайт пойлаб турипти. Қўшинлар чиқиб кетиши билан улар бошини кўтаради, деган Президент Каримов.\nПрезидент Ислом Каримов Ўзбекистон Афғонистондаги инқироз тинч йўл билан ҳал қилинишини дастаклашини, Афғон халқининг ўзи сайлаган раҳбарият билан мулоқот ўрнатишни исташини айтган.\n“Афғон муаммоси 30 йилдан буён давом этаяпти. Охирги 30 йилда урушлар кетаяпти. Агар Афғон халқининг ўзига қўйиб берилса, улар анча олдин ярашишган бўларди. Халқ нимани хоҳлайди? Албатта, тинчликни. Биз Афғон халқи билан ва халқ ўзи сайлаган раҳбарият билан мулоқотни ўрнатиш мақсадини кўзлаймиз”, деб айтган Президент Каримов.\nШу куни Ўзбекистон президенти сурхондарёлик деҳқонлар билан учрашган.


Ҳар қандай «iPhone»нинг янги ёки қайта...\n05.08.2018 23:04 0 475\n«Apple» корпорациясининг барча маҳсулотлари қатори, смартфонлари ҳам анчагина пухта, аммо барибир уларнинг орасида ҳам нуқсонлилари учраб туради. Шу каби қурилмаларни қайтариб олган корпорация одатда уларни қайта тиклаб, яна бозорга чиқаради.\nХўш, янги деб сотилаётган айфоннинг ҳақиқатан ҳам яп-янги ёки қайта тикланган смартфон эканини аниқлашни биласизми? «Терабайт» нашри бунинг энг осон йўлини тавсия қилди.\n1-ҚАДАМ. Айфондаги «Созламалар» менюсидаги «Асосийлари»га, ундан эса «Бу қурилма ҳақида» бандига кирасиз («Настройки» → «Основные» → «Об этом устройстве»).\n2-ҚАДАМ. Саҳифанинг пастроғига – «Модель» бандига тушасиз ва ундаги модел рақамини кўрасиз.\n3-ҚАДАМ. Айни шу ерда – модел рақамидаги биринчи ҳарфга эътибор қаратасиз. Бу ҳарф мазкур «iPhone»нинг қуйидагилардан қай бирига мансублигини ифодалайди:\nM – яп-янги «iPhone».\nF – қайта тикланган айфон.\nN – ишлаб чиқаришдаги нуқсон туфайли «Apple»га қайтарилиб, созлаб қайтадан чиқарилган «iPhone». Бу тоифа ҳам расман қайта тикланган айфон ҳисобланади.\nP – «Apple» томонидан махсус, такрорланмас гравировка туширилган «iPhone».\nТаъкидлаш керакки, модел рақами – ҳеч қанақасига ўзгартириб бўлмайдиган кўрсаткич ҳисобланади. Шу боис ҳам, ўзингиз ишлатаётган ёки энди харид қилмоқчи бўлган «iPhone»нинг юқоридаги тоифалардан қай бирига мансублигини, албатта шу усулда текшириб кўришни тавсия этамиз.\nсмартфон iPhone IT-маслаҳат\nТехнология 25/11, 12:40\n«Samsung» 2021 йилда сотувга чиқарадиган илк смартфонлар маълум бўлди


Хитой ва Япония чегараларни қўриқлаш бўйича келишиб олди\n20:07 / 10.12.2016\nХХР ва Япония мудофаа вазирликлари ўртасида ўзаро мувофиқлаштириш тизимини имкон қадар тезроқ ташкил этиш борасида келишиб олди. У ҳаво ва денгиз кенгликларини муҳофаза қилиши керак, деб хабар қилмоқда Синьхуа агентлиги.\nАгентлик маълумотларига кўра, келишувга денгиз муаммосига бағишланган юқори даражадаги маслаҳатлашувларнинг олтинчи даврасида эришилган. Мулоқот Хитойнинг Хайкоу шаҳрида ташкил этилган.\nТаъкидланишича, томонлар 2017 йил мартига қадар экспертлар даражасида учрашишга келишиб олишган. Унда, денгиз ифлосланиши, трансмиллий жиноятлар, хусусан, контрабанда ва гиёҳванд моддалар савдоси каби масалалар муҳокама этилади.\nХХР ва Япония балиқчилик соҳасида ҳамкорликни тартибга солувчи ва денгизда қидирув-қутқарув ишларини ўтказишга доир келишувларни тезроқ имзолаш зарурлигини қайд этишган.\nИкки давлат вакиллари, шунингдек, Шарқий Хитой денгизи муаммосини ҳам эътибордан четда қолдиришмаган ҳамда 2017 йил биринчи ярмида маслаҳатлашувларнинг еттинчи даврасини ўтказишга келишиб олишган.\nХитой Япония Шарқий Хитой денгизи


ҚҚС ТЎЛОВЧИЛАРИНИ МАХСУС РЎЙХАТДАН ЎТКАЗИШ: НИМАЛАРНИ БИЛИШ МУҲИМ? — Soliq plus / Налоги плюс\n9 июня, 2020 SOLIQ PLUS СОЛИҚ ТЎЛОВЧИГА ЁРДАМ\nЎЗБЕКИСТОН РЕСПУБЛИКАСИ ДАВЛАТ СОЛИҚ ҚЎМИТАСИНИНГ 2020 ЙИЛ 2 МАЙДАГИ “СОЛИҚ ТЎЛОВЧИЛАРИНИ ҚЎШИЛГАН ҚИЙМАТ СОЛИҒИ ТЎЛОВЧИЛАРИ СИФАТИДА МАХСУС РЎЙХАТДАН ЎТКАЗИШ ТАРТИБИ ТЎҒРИСИДАГИ НИЗОМНИ ТАСДИҚЛАШ ҲАҚИДА”ГИ 3232-СОНЛИ ҚАРОРИДАН СЎНГ, ДАВЛАТ СОЛИҚ ҚЎМИТАСИГА МАЗКУР ТАРТИБ БИЛАН БОҒЛИҚ КЎПЛАБ САВОЛЛАР КЕЛИБ ТУШГАН.\nКИМЛАР ҚАЙТА РЎЙХАТДАН ЎТИШИ КЕРАК?\n– Давлат солиқ қўмитасининг ягона автоматлаштирилган тизимига (ҚҚС тўловчилари реестри) киритилган ҚҚС тўловчилари янги Низом кучга кириши муносабати билан қайта рўйхатдан ўтишлари керакми?\n– Мазкур Низом тасдиқлангунга қадар ҚҚС тўловчиси сифатида рўйхатдан ўтган (ҚҚС тўловчилар реестрига киритилган) солиқ тўловчилар учун қайта рўйхатдан ўтиш талаб этилмайди. Шунингдек, ҚҚС тўловчиси сифатида рўйхатдан ўтганлар учун аввал берилган Гувоҳнома ва ҚҚС рўйхат рақами сақланиб қолинади\n– Барча солиқ тўловчиларга ариза топширишнинг ягона муддати, яъни шахс ҚҚС тўлашга ўтиши шарт бўлган ойнинг 5-санасидан кеч бўлмаган муддат белгиланган. Бунда, солиқ органи ходимларига аризани кўриб чиқиш учун 5 кун ва солиқ тўловчига рўйхатга олиш тўғрисидаги гувоҳномани юбориш учун яна 1 кун берилади. Бу ҳолатда қандай йўл тутилади?\n– Биринчидан, барча солиқ тўловчилар учун ариза топширишнинг ягона муддати ойнинг 5-куни эмас. Бу фақат мажбурий тартибда рўйхатдан ўтувчилар учун, яъни мазкур Низомнинг 2-боби, 4-бандида келтирилган солиқ тўловчилар учун белгиланган.\nИхтиёрий тартибда рўйхатдан ўтадиган солиқ тўловчилар учун муддат Солиқ кодексининг 462-моддаси, 7-қисмида белгиланган бўлиб, бунда ариза ҚҚС тўлашга ўтиладиган ойнинг биринчи санасига қадар юборилиши зарур.\nИккинчидан, ушбу Низом билан мажбурий тартибда рўйхатдан ўтадиган солиқ тўловчилар учун ойнинг 5-санасига қадар ариза топширишга имконият яратилган. Ваҳоланки, солиқ тўловчилар аризани ушбу ой бошлангунга қадар ёки ушбу ойнинг 5-санасигача бўлган муддатда тақдим этишлари мумкин.\nҚуйидаги мисолларни кўриб чиқамиз:\n1. Айланмадан олинадиган солиқ тўловчи ташкилотнинг 2020 йил 31 майда товар айланмаси 1 млрд. сўмдан ошган бўлса, ташкилот 1 июнидан ҚҚС тўловчиси ҳисобланади ва 2020 йилнинг 5 июнига қадар ариза тақдим этиши шарт.\n2. Айланмадан олинадиган солиқ тўловчи ташкилотнинг 2020 йил 15 майда товар айланмаси 1 млрд. сўмдан ошган бўлса, ташкилот 2020 йилнинг 1 июнидан бошлаб ҚҚС тўловчиси ҳисобланади ва ушбу ташкилот ихтиёрида ариза тақдим этиш учун 21 кун муддат (2020 йилнинг 15 майидан 5 июнига қадар) мавжуд.\nИккала ҳолатда ҳам солиқ тўловчига бериладиган Гувоҳномада ушбу солиқ тўловчи 1 июндан ҚҚС солиқ тўловчилар рўйхатига олинган деб кўрсатилади.\nИхтиёрий тартибда ҚҚСга ўтиш бўйича мисол:\n1-Мисол. Айланмадан олинадиган солиқ тўловчи корхона 31 майда ихтиёрий равишда ҚҚС тўловчиси сифатида рўйхатдан ўтиш учун ариза тақдим этган бўлса, 1 июндан ҚҚС тўловчиси ҳисобланади ва унга 1 июндан ҚҚС тўловчиси сифатида рўйхатдан ўтганлик тўғрисида Гувоҳнома расмийлаштирилади.\n2-Мисол. Айланмадан олинадиган солиқ тўловчи корхона 31 майдан кейин (яъни июнь ойида) ихтиёрий равишда ҚҚС тўловчиси сифатида рўйхатдан ўтиш учун ариза тақдим этган бўлса, у 1 июндан ҚҚС солиқ тўловчиси бўла олмайди. Корхона июнь ойида ариза юбориш орқали фақатгина 1 июлдан ҚҚС тўловчиси бўлиши мумкин.\nЯкка тартибдаги тадбиркорлар учун мисол:\n1-Мисол. Якка тартибдаги тадбиркорнинг (ЯТТ) товар айланмаси 2020 йилнинг 20 май куни 100 млн. сўмдан ошди. ЯТТ ихтиёрий равишда 5 кун ичида, яъни 25 май кунига қадар ариза тақдим этиш орқали 1 июндан бошлаб ҚҚС солиқ тўловчиси сифатида рўйхатдан ўтади.\n2-Мисол. Якка тартибдаги тадбиркорнинг (ЯТТ) товар айланмаси 2020 йилнинг 20 май куни 100 млн. сўмдан ошди. ЯТТ ихтиёрий равишда 5 кун ичида ариза тақдим этмаган тақдирда, мазкур ЯТТнинг товар айланмаси 1 млрд. сўмдан ортиқни ташкил этгунга қадар 20 майдан бошлаб айланмадан олинадиган солиқ тўловчиси ҳисобланади.\n– Қуйидаги ҳолатлар қўшимча аниқликлар киритилишини талаб этади, хусусан, қандай қилиб ҚҚС тўловчисини рўйхатдан ўтказиш тўғрисидаги Гувоҳномани олишдан олдин ҚҚС тўловчиси бўлиши мумкин?\n– Агар, ҳамма нарса Низомда белгиланган тартибда бўлса ва вазифаларнинг бажарилишида лоқайдликка йўл қўйилмаса, ариза берилган кундан бошлаб рўйхатдан ўтишга қадар 11 кундан кўп бўлмаган муддат талаб этилади. Солиқ кодекси бўйича ҚҚС тўловчиси ҳисобланган бироқ, Гувоҳномаси ва ҚҚС тўловчиси рақами бўлмаган, рўйхатдан ўтиш давридаги янги солиқ тўловчи қандай мақомга эга бўлади?\n– Солиқ тўловчи Солиқ кодексига асосан белгиланган тартибда ойнинг биринчи санасидан ҚҚС тўловчиси ҳисобланади. Аризани белгиланган тартибда ойнинг 5-санасига қадар тақдим этган бўлса, солиқ тўловчи ойнинг биринчи санасидан ҚҚС тўловчиси сифатида рўйхатдан ўтказилади ва рўйхатдан ўтказилган гувоҳномада 1-санадан ўтказилганлиги кўрсатилади.\nЛекин, солиқ тўловчи аризани белгиланган муддатидан кечиктириб тақдим этган бўлса, ойнинг биринчи санасидан ҚҚС солиқ тўловчиси ҳисобланади ва ариза тақдим этилган санадан ҚҚС солиқ тўловчиси сифатида рўйхатдан ўтказилади ва шу санадан унда ҳисобга олиш ҳуқуқи пайдо бўлади.\nМисол: Корхона товар айланмаси май ойида 1 млрд. сўмдан ошди ва у 1 июндан ҚҚС тўловчиси ҳисобланади.\n– 1-вариант, ариза 5 июнга қадар тақдим этилса – солиқ органи томонидан кўриб чиқилиб, 1 июндан ҚҚС солиқ тўловчиси сифатида рўйхатга олинсин деб қарор қабул қилинади ва расмийлаштирилган Гувоҳномада ушбу солиқ тўловчи 1 июндан рўйхатдан ўтган деб кўрсатилади.\n– 2-вариант, ариза 5 июндан кейин кечиктириб тақдим этилса, масалан 9 июнда – солиқ органи томонидан кўриб чиқилиб, 9 июндан ҚҚС солиқ тўловчиси сифатида рўйхатга олинсин деб қарор қабул қилинади ва расмийлаштирилган гувоҳномада ушбу солиқ тўловчи 9 июндан рўйхатдан ўтган деб кўрсатилади.\n– Агар ҚҚС тўловчиси рўйхатдан ўтиш жараёнида бўлса, у ҳолда ҳисобварақ-фактуранинг “ҚҚС солиқ тўловчиси рўйхат рақами” устунида нимани кўрсатиши керак? Ушбу даврда солиқларни ҳисоблаш ва контрагентлар билан муносабатларни ўрнатиш қандай амалга оширилади?\n– Солиқ тўловчи аризани ойнинг 5-санасига қадар тақдим этган бўлса, у ҳолда ҚҚС солиқ тўловчиси сифатида ойнинг 1-санаси билан рўйхатдан ўтказилишидан келиб чиқиб, бу даврда солиқ тўловчи хисобварақ-фактураларни ҚҚС билан расмийлаштириши шарт бўлади.\nГувоҳнома ва ҚҚС рўйхат рақами олингандан сўнг, зарур ҳолларда, илгари ёзиб берилган ҳисобварақ-фактура бекор қилинади ва унинг ўрнига тузатилган ҳисобварақ-фактура расмийлаштирилади.\nБунда солиқ тўловчи ва унинг контрагентларида солиқ ҳисоботларини тузишда (ҳисобот даври якуни билан) ҳисобга олиш ҳуқуқи мавжуд бўлади.\nАгарда ариза белгиланган муддатидан кечиктириб тақдим этилган бўлса, у ариза тақдим этилган сана билан рўйхатдан ўтказилади ва рўйхатдан ўтка зилгунга қадар бўлган даврда унда ва унинг контрагентларида ҳисобга олиш ҳуқуқи мавжуд бўлмайди.\n– Шунингдек, янги Низомда солиқ тўловчини ҚҚС тўловчиларининг ягона реестридан чиқариб ташлаш тўғрисида қарор қабул қилинган пайтдан эътиборан реестрдан чиқарилгунга қадар бўлган вақт оралиғи ҳисобга олинмаганми?\nАгар, корхона тегишли ариза юборган ҳолда ҚҚС тўлашни ихтиёрий равишда рад этса ва у ягона реестрдан кечроқ ўчирилган ҳолатда ҳам худди шу савол туғилади. Иккала ҳолат ҳам солиқ хатоликлари хавфини туғдириши мумкинми?\n– Биринчи ҳолатда, Солиқ органлари томонидан ҚҚС тўловчилари рўйхатидан чиқариш тўғрисида қарор қабул қилинганда бир вақтнинг ўзида мазкур солиқ тўловчи автоматик равишда ҚҚС тўловчилари реестридан ҳам чиқарилади.\nИккинчи ҳолатда, Солиқ тўловчи ҚҚСдан воз кечиш ва айланмадан олинадиган солиққа ўтиш учун Солиқ кодексининг 462-моддаси 2-қисмига асосан, айланмадан олинадиган солиқни тўлашга ўтилаётган навбатдаги солиқ даври (календарь йил) бошланишига қадар ўн кундан кечиктирмай (яъни 21-декабрга қадар) хабардор қилиши лозим. Шундан сўнг корхона кейинги йил бошидан бошлаб ҚҚС тўловчиси ҳисобланмайди.\nШу билан бирга, солиқ тўловчиларга қулайлик яратиш ҳамда хатоликларни келтириб чиқармаслик мақсадида, мазкур Низом билан солиқ тўловчиларга ҚҚС тўловчилари реестридан чиқиш учун йил тугаганидан сўнг 5 кун ичида (5 январга қадар) ариза тақдим этиш имконияти берилган.\nМасалан: Солиқ тўловчи 2021 йил 1 январдан айланмадан олинадиган солиққа ўтаётган бўлса, 2021 йил 5 январга қадар ариза топшириши лозим ва у 2021 йил 1 январдан ҚҚС тўловчилар реестридан чиқарилади. Агарда солиқ тўловчи 5-санага қадар ариза тақдим этган бўлса, хисобварақ-фактураларни 2021 йилдан бошлаб ҚҚСсиз расмийлаштириши лозим бўлади.\nҲолат: Корхона 2021 йилдан айланмадан олинадиган солиққа ўтмоқчи ва Солиқ кодексига асосан 15 декабрда хабарнома берди (21 декабргача бериш керак), лекин 31 декабрга қадар унинг товар айланмаси 1 млрд. сўмдан ортиқни ташкил этди ва у ҚҚСда қолиши мажбурлиги маълум бўлди. Низомда мазкур жиҳатларини инобатга олиб, корхона йил тугагандан кейин 5 январга қадар (яъни 1 январдан ҚҚС солиқ тўловчи ҳисобланмаган ҳолда) ариза юбориш орқали ҚҚС тўловчилари реестридан чиқиб кетиш тўғрисида меъёр назарда тутилган.


РАВОН ЙЎЛЛАР, МУҲТАШАМ КЎПРИКЛАР - Ўзбекистон овози газетаси\nпойтахтимиз чиройига чирой қўшмоқда, муаммоларга ечим топмоқда, одамлар яратилаётган имкониятлардан мамнун бўлмоқда\nПрезидентимиз Шавкат Мирзиёев 2017 йил 3 февраль куни Бунёдкор ва Муқимий кўчалари кесишган чорраҳадаги кўприк қурилиши билан танишиб, мутасаддиларга тегишли топшириқлар берган эди. Давлатимиз раҳбари 25 март куни қуриб битказилган кўприкни бориб кўрди.\nБу каби бунёдкорлик ишлари аҳолига янада қулайлик яратиш, турмуш фаровонлигини оширишда катта аҳамиятга эга эканини таъкидлади.\nУмумий узунлиги 900, баландлиги 6, кенглиги 24 метр бўлган 6 полосали мазкур кўприк ҳайдовчилар ва пиёдаларга бир қанча қулайликлар яратди, автомобиллар ҳаракатининг узлуксизлиги ва хавфсизлигини таъминлашга хизмат қилмоқда.\nКомил Қосимов, «1-Чарх-Камолон» маҳалласида яшовчи меҳнат фахрийси:\n— Одамлар манфаатини ўйлаб, мана шундай улкан бунёдкорлик ишлари қисқа муддатда амалга оширилганини айтадиган бўлсам, ёзиб олишга қаламингиз етармикан.\nМайли, ҳеч бўлмаса, уларнинг айримларини айта қолай. Олдинлари мана шу кўчада транспорт ҳаракати кўп бўлгани боис, тирбандликлар юзага келиб, ҳайдовчилар асабийлашишарди.\nЭнди, бугунги имкониятларни қаранг, кўприкнинг икки томонида пиёдалар учун ер усти ўтиш йўлаги барпо этилган. Яна бир эътиборли жиҳати шундаки, ёғин-сочинли кунлар ҳам ҳисобга олиниб, ҳимояланиш мосламалари ўрнатилган. Бундан ташқари, ёши улуғ инсонлар ҳам назардан четда қолмаган. Улар йўлакка чиқишлари учун махсус лифт ҳам қуриб қўйилган. «Ўзбекистон темир йўллари» акциядорлик жамиятига қарашли «Кўприк қурилиш трести» унитар корхонаси қурувчиларига катта раҳмат, барака топишсин. Бундан ҳамма хурсанд, дуода. Ҳозирда кўприк атрофини янада ободонлаштириш ишлари давом этмоқда.\nЎзини Камола Арипова деб таништирган аёл фарзандларини боғчадан олиб қайтаётганини айтди. Мақсадимизни билгач, унинг кўзлари порлаб, қувонч билан гапира кетди.\n— Бу кўприк ва кўприкнинг икки томонида пиёдалар учун ер усти ўтиш йўлаги бунёд этилгани учун раҳмат айтмоқчиман, — деди у. — Уйимиз ушбу катта йўлнинг яқинида жойлашган ва ҳар куни болаларимни йўлнинг иккинчи томонида жойлашган боғчага олиб бораман. Ушбу янги кўприк ва ер усти ўтиш йўлаги қурилмасдан олдин жуда қийналар эдим. Ёзнинг иссиғию, қишнинг қировли кунларида фарзандларимнинг қўлидан маҳкам ушлаб, минг хавотирда кўчадан ўтиб қайтардим.\nЭнди кўнглим хотиржам. Бу каби қўлайликлардан жуда мамнунмиз.\nРифат Зайдулин, ҳайдовчи:\n— Ўттиз йилдан буён ҳайдовчилик қиламан. Пойтахтимизда транспорт воситалари кўпайиб бормоқда. Аслини олганда бу одамларимизнинг турмуш даражаси юксалаётгани, юртимиз йилдан-йилга фаровонлашаётганидан далолатдир. Бироқ чорраҳадаги тирбандлик биз каби ҳайдовчиларга қийинчиликлар туғдирарди. Айниқса, эрталаб ва кечки пайт йўлга машиналар сиғмай кетарди. Кимдир ишга, кимдир ўқишдан кеч қоларди.\nБунёдкор ва Муқимий кўчалари кесишган чорраҳада кўприк қурилганидан биз ҳайдовчилар бошқалардан кўра кўпроқ хурсандмиз. Ўзим ҳар куни ушбу чорраҳадан кунига 8-10 марталаб ўтаман. Олдинлари 40-50 минут сарф қилган масофага ҳозир 15-20 минут кифоя қилмоқда. Ҳар доим ушбу янги кўприк устидан ўтганимда завқланаман, бу хайрли ишлар бошида турган кишилардан миннатдор бўламан.\nНилуфар Юлдашева, ЎзХДП Тошкент шаҳар кенгаши раиси ўринбосари:\n— Янги кўприкнинг қурилиб фойдаланишга топширилиши пойтахтимиз аҳолиси учун Наврўз байрамига муносиб туҳфа бўлди. Ушбу кўприк автомобиллар тирбандлигини камайтириш, ҳайдовчи ва йўловчиларнинг ортиқча вақт ва маблағ йўқотишининг олдини олишда муҳим аҳамиятга эга бўлди. Йўловчи сифатида ҳар куни мана шу янгидан бунёд этилган кўприк устидан ўтар эканман, кўнглимни фахр-ифтихор ҳисси чулғаб олади. Чунки олдинлари мана шу йўлдан ишга бориш учун камида 40-45 минут вақт кетар эди.\nБундай замонавий кўприклар пойтахтимизда кўпайиб бораётгани мамлакатимиз жадал ривожланаётгани, халқимиз улкан ютуқ ва марраларга эришаётганлигининг ёрқин исботидир.\nЗубайда Тўйчиева, «1-Чарх-Камолон» маҳалла фуқаролар йиғини раиси, ЎзХДП аъзоси:\n— Президентимиз шаҳар қиёфасининг ўзгаришида бу каби муҳташам кўприкларнинг аҳамияти ҳақида тўхталаркан, экология нуқтаи назаридан ҳам бу муҳимлиги, автомобиль ёнилғисининг кўп ишлатилиши атроф-муҳит мусаффолигига салбий таъсир қилишини ҳамда бир жойда транспорт тиғизлиги юз берса, бошқа жойга ҳам таъсир кўрсатишини таъкидлади. Кўприклар мана шу муаммоларни бартараф этишга хизмат қилишини тушунтирди. Маҳалламиз янги бунёд этилган кўприк яқинида жойлашгани боис, бу сўзлар нечоғли ҳақиқат эканлигига ҳар куни гувоҳ бўлардик.\nТўғриси, баҳор ва ёз фаслида автомобилларнинг тирбандлиги, улардан чиқаётган тутунларнинг ҳиди ҳатто кўпқаватли уйда яшаётганларнинг ҳам димоғига уриларди. Бу ҳам етмагандек, транспорт воситалари эгалари бир-бирига йўл бермай кетма-кет сигнал беришлари асабингизга тегарди. Эндиликда бу каби ҳолатларга ҳам чек қўйилди. Бундан маҳалладошларимиз жуда хурсанд. Биз аҳолини тинч ва осуда ҳаёт кечиришини таъминлаётган Президентимиздан чексиз миннатдормиз...\nКим билан, қайси касб эгаси билан суҳбатлашмайлик, яратилган бу имкониятлар, инсон манфаати учун қилинаётган бу ишлардан мамнунлигига гувоҳ бўлдик. Энг муҳими, одамлар эътибордан, муаммоларга ечим топилаётганидан хурсанд.


21 октябр 2020, Тошкент вақти: 04:40\nАСАКА. “Андижон вилояти Асака туманидаги фермерлар номидан ёзмоқдамиз. Г.Ёқубов массивида ўтган семинар учун туман ҳокимининг қишлоқ хўжалик масалалари бўйича ўринбосари топшириғи билан фермерлардан 500 минг сўмдан пул йиғилди. Йил бошидан бери раҳбарлар ҳали у-ҳали бу тадбир деб пул йиғиб бизни қақшатиб юборишди. Пул бермасанг ерингни олиб қўямиз деб дағдаға қилишади.\nЯна бир жиддий масала. Асака туманида пахта экилмайди. Шу сабаб ҳар бир фермерга қўшни Бўз туманидаги пахтани териш учун 2 тадан ҳашарчи топиб жўнатиш мажбурияти юкланди. Ҳашарчилар эса кунига 50 минг сўмдан кам олмайди...”\n(Бу хабар "Paxtagram"га 9 сентябрь куни келган)


Шимолий Корея 2 ҳафта ичида учинчи ракетани учирди\n09:07 / 29.05.2017\nШимолий Корея 29 май куни маҳаллий вақт билан тонгда охирги 2 ҳафта ичидаги учинчи баллистик ракетани учирди. Аввалги ракеталар 14 ва 21 май кунлари учирилганди.\nОхирги ракета Шимолий Кореянинг шарқидаги Вонсан шаҳри яқинидан учирилган. Япония ва АҚШ расмий шахсларининг маълумотларига кўра, ракета 6 дақиқалик парвози вақтида 450 км масофа учиб ўтиб, Япон денгизига, Япониянинг Симанэ префектурасидаги Оки оролидан 300 км узоқликда Япония иқтисодий ҳудудига тушган. Ракетанинг парвоз баландлиги 100 км ни ташкил қилган.\nЯпония ва Жанубий Корея ҳарбийларининг тахминича, "Скад" туридаги ўрта масофаларга мўлжалланган ракета учирилган.\nШу муносабат билан Япония ташқи ишлар вазири Фумио Кисида журналистларга Япония АҚШ ва Жанубий Корея билан БМТ Хавфсизлик кенгаши доирасида ўзаро ҳаракатларни бошлаганини маълум қилган. Унинг айтишича, Шимолий Корея атрофидаги вазият у томондан Хитой давлат кенгашининг ташқи сиёсий ишлар учун масъул аъзоси Ян Цзечи билан муҳокама қилинади. Цзечи 29 май куни Токиога ташриф буюради.\nЖанубий Корея ташқи ишлар вазирлиги ракета учирилишини БМТ Хавфсизлик кенгаши резолюциясининг очиқчасига бузилиши деб атади ва Шимолий Кореяга нисбатан "қатъий чоралар" кўришга ваъда берди.\nШимолий Корея охирги вақт бир ҳафталик оралиқ билан ракеталар учирмоқда. Ҳар бир синовда турли типдаги ракета синалмоқда. 14 май куни парвоз баландлиги 2111 км ва учиш узоқлиги 787 км ни ташкил қилган "Хвансон-12" ракетаси учирилганди. У Япониянинг иқтисодий ҳудудидан ўтиб кетиб, Япон денгизига тушган. 2000 км парвоз баландлигига Шимолий Корея томондан илк маротаба эришилган.\n21 май куни Шимолий Корея яна бир синов ўтказган. Бу сафар қуруқликдан отиш учун қайта ишланган, сув ости кемалари учун мўлжалланган "Пуккиксон-2" баллистик ракетаси учирилган. Пукчхандан учирилган ракета 500 км учиб ўтиб, Корея ярим оролидан 350 км узоқликда Япон денгизига тушган.\nЕвропа иттифоқи Шимолий Кореяга қарши санкцияларни яна бир йилга узайтирди\nШимолий Кореяда карантин сабабли хорижий дипломатлардан Пхеньянни тарк этмаслик сўралди\nКХДР чегарадан ўтган қочоқ Covid-19 олиб кирганини маълум қилди. Сеул томони унда вирус бўлмаганини айтмоқда\n09:37 / 26.07.2020\nКХДРда коронавирусдан зарарланиш билан боғлиқ илк ҳолат бўйича гумон қилинмоқда, бир шаҳар карантинга олинди


3. Ғарбий Ҳисор ва Кўҳитанг тизмаларидаги камёб эндем ўсимлик.\nБўйи 50 см гача етадиган кўп пояли ярим бута. Барглари қалами, бутун, тукли. Саватчалари узун бандли. Гуллари сариқ, безчали. Уруғи майда. Июнь–июль ойларида гуллаб, меваси июль–августда етилади.\nСурхондарё вилояти: Ҳисор тизмаси, Сурхондарё ҳавзаси (Токчиён), Кўҳитанг тизмаси (Тангидевор қишлоғи атрофи, Тарамхо булоғи атрофи ва Боғлидара)да тарқалган. Туркманистонда ҳам учрайди.\nТоғларнинг ўрта қисмидаги қоя ёриқларида, тошли ёнбағирларда ўсади.\nТабиатда якка ҳолда ва тўп-тўп бўлиб тарқалган, 100 м2 майдонга 15–20 та ўсимлик тўғри келади. Умумий сони аниқланмаган.\nАниқ маълумотлар йўқ. Ўсимлик тарқалган жойларда чорва моллари кўплаб боқилади.\n1971 йилдан буён ЎзР ФА Ботаника боғида экиб ўстирилмоқда. Маданий шароитда у фақат 3–4 йил ўсади.


Кутилмаган туҳфа – Сурхон тонги\nБош саҳифа / Жамият / Кутилмаган туҳфа\nМарт 13, 2019\tЖамият Изоҳ қолдириш 755 Кўрилди\nАслида Шоира Жўраеванинг рақс санъатига бўлган қизиқиши болаликдан бошланган. Отаси Шониёз Жўраев муҳандис бўлса-да, санъатни севар, қизининг шу соҳада ўқишини истарди.\nШоирани Тошкент маданият оқартув техникумига ўқишга олиб борган ҳам айнан отаси эди. Дастлаб мактаб саҳнасида, кейинчалик туман, вилоят миқёсидаги тадбирлардаги Шоиранинг иштироки ҳаётини санъат билан боғлашига катта туртки берди. Пойтахтдаги таҳсилни тамомлагач, иш фаолиятини вилоят мусиқали драма театрида бошлади. Катта санъат даргоҳида бир муддат тажриба ўрганди. Сўнгра Термиз тумани “Дўстлик” жамоа хўжалигида ташкил этилган «Гўзал» ансамблида балетмейстер сифатида ишини давом эттирди. Шу зайл Термиз тумани “Дўстлик” ширкат хўжалигида балетмейстер, туман “Қалдирғоч” болалар дастасида рақс ўқитувчиси, 31-мактабгача таълим муассасасида мусиқа тарбиячиси бўлиб фаолият юритди. 2006 йилдан буён вилоят мусиқали драма театрида бош балетмейстер сифатида меҳнат қилмоқда.\nШ.Жўраева ички ва ташқи актёрлик техникаси билан ҳамоҳанг равишда ажойиб ва бадиий юксак рақс образлари яратиб келаётган истеъдодли мутахассисдир. Спектакллардаги мусиқий саҳналарда тайёрланган рақслар ҳам ўзига хос жозиба касб этади. Қолаверса, байрамлар муносабати билан ташкил этиладиган оммавий, маданий-маърифий тадбирларда балетмейстерлик қилиб, ўзининг ижодий маҳоратини намоён этиб келмоқда.\nШоира Жўраева театр саҳнасида рақсларни саҳналаштириш билан биргаликда ранг-баранг ролларни ҳам ижро этаётган актёр ҳамдир. У “Уч кунлик дунё” спектаклида келин, “Жаннат излаб”да алданган қиз, “Сеҳргар саховати”да Баҳорой, “Ғолиб шаҳзода” ва “Сеҳрли ҳасса”да Қорқиз, “Кўҳна ўрмон ғаройиботлари”да она Табиат, “Қайсар чолнинг қилиғи”да марсиячи қиз, “Аёл ҳақида қасида”да янга, “Шоҳ ва шоир”да Чўлпонмулкхоним, “Зиё қалъаси”да Жория ва бошқа бир қатор ролларни ижро этиб, томошабинлар қалбидан чуқур жой олган.\nШ.Жўраева театр жамоаси билан биргаликда Тошкент шаҳрида ўтказилган “Сени куйлаймиз, замондош!” II республика театрлар кўрик-фестивалида, “Баҳор нафаси”, “Бойсун баҳори”, халқаро мақом санъати фестивалларида мусиқали спектаклларни намойиш этиб, кўпчилик мутахассислар ва томошабинлар эътирофига сазовор бўлди.\nПрезидентимиз фармонига кўра, Шоира Жўраева 8 март — Халқаро хотин-қизлар байрами арафасида “Шуҳрат” медали билан тақдирланди.\n— Мен учун бу кутилмаган воқеа бўлди, — дейди Ш. Жўраева. — Арзимаган хизматларим юксак баҳоланганидан хурсандман. Шубҳасиз, бу мукофот мени катта ижодий ишларга илҳомлантиради. Келгусида янги рақс саҳналарини яратиб, тажрибаларимни ёш балетмейстерларга ҳам ўргатишга тайёрман.\nТэглар8 март Шоира Жўраева Шуҳрат медали\nОлдинги Воҳанинг экспорт салоҳияти\nКейинги Сахийлар кўпайсин!\nИнсофсизнинг иймони йўқ


06:15 25 Май 2020\n17:19 14.05.2019 Ҳавола олиш\n"XXI аср миграция" фонди вице-президенти Наталья Власова нима мигрантларни рўйхатдан ўтишга мажбурлаши ҳақида Sputnik᾽ка ўз фикрларини билдирди.\nНаталья Власова Sputnik Тожикистонга берган интервьюсида Россия миграцион қонунчилигидаги ўзгаришлар ҳақидаги фикрлари билан ўртоқлашди.\nЭксперт мигрантлар мамлакатдан чиқариб юборишларидан қўрқишлари сабабли кўп ҳолларда миграцион рўйхатдан ўтишга ҳаракат қилишади ва ўзларининг Россияда бўлишларини қонунийлаштиришади деб ҳисоблайди.\nАгар илгари иш берувчилар мигрантларни унинг ишлаш жойи бўйича рўйхатга қўя олишган бўлса, ўтган йилнинг июль ойида қонунчиликка киритилган ўзгаришларга кўра чет эллик фуқароларни иш жойи бўйича рўйхатга қўйиш тақиқланган. Эндиликда мигратлар ўзлари ҳақиқатдан ҳам яшаб турган жойларида рўйхатдан ўтишлари шарт. Қонунга амал қилмаган мигрантлар Россия ҳудудидан чиқариб юборилади.\n“Мазкур ҳолат кўпчилик мигрантларни миграцион рўйхатдан ўтишга ундайди”, - дея таъкидлади эксперт.\nШунингдек, эксперт аксарият мигрантлар нархи қиммат бўлгани сабаби ишлаш ҳуқуқи берувчи патентни расмийлаштирмасликларига эътибор қаратди. Рўйхатдан ўтган мигрантлар Россия ҳудудида 180 кун бўлиш ҳуқуқига эга бўлади.\n“Улар Россияга келиб, рўйхатдан ўтишади, лекин патент расмийлаштиришмайди. Сўнгра уч ой ўтгач Россияда бўлишни қонунийлаштириш мақсадида Қозоғистон ёки Беларусь чегарасини кесиб ўтишади. Шундай қилиб, яна уч ой Россияда бўлиш ҳуқуқини қўлга киритишади. Улар йилда давомида уч марта чегарани кесиб ўтишади. Шунинг учун Россияда мигрантларни ҳисобга олиш жараёни қийинлашади”, - дейди у.


Соғлиқни сақлаш вазирлиги мамлакат гематология хизматини яхшиламоқчи - Anhor\nAnhor Все посты Соғлиқни сақлаш вазирлиги мамлакат гематология хизматини яхшиламоқчи\nСоғлиқни сақлаш вазирлиги Ўзбекистон Президентининг “2020-2024 йилларда Ўзбекистон Республикасида гематология хизматини янада ривожлантиришга доир чора-тадбирлар тўғрисида”ги қарор лойиҳасини ишлаб чиқмоқда. Бу ҳақда вазирлик матбуот хизмати хабар беради.\nҲужжат Гематология ва қайта қон қуйиш илмий-тадқиқот институти клиникасининг ҳамда молекуляр-генетик диагностика лабораториясининг моддий-техникавий базасини яхшилашни кўзда тутади. Бу ўткир ва сурункали лейкозларни касалликнинг илк босқичида аниқлашни такомиллаштириш ва специфик даволаш ишларини ўтказиш имконини беради.\nЖадал терапия ва жонлантириш бўлимларини ўпкани сунъий вентиляция қилиш бўйича энг замонавий аппаратлар, кардиомониторлар ва инфузоматлар билан жиҳозлаш кўзда тутилган.\nШунингдек қарор лойиҳасида маҳаллий мутахассисларни Россия, Германия, Туркия, Беларусь, яқин ва узоқ хориж мамлакатларининг етакчи гематология марказларига стажировкага юборишни ҳам назарда тутади.\nШу билан бирга, Соғлиқни сақлаш вазирлиги Тошкент ва Тошкент вилоятиниг кўп профилли шаҳар марказларида ҳар бири 30 ўринли тўлақонли болалар ва катталар гематология бўлимларини очиш имкониятини кўриб чиқмоқда.\nБундан ташқари,онкогематологик касалликларга чалинган беморларни даволаш учун жамғарма ташкил қилиш ҳам кўзда тутилган.\nЎзбекистон дин эркинлигини бузаётган мамлакатлар рўйхатида қолди


Янги дастур сизнинг қайси машҳур актёрга ўхшашингизни аниқлаб беради - Darakchi\nЯнги дастур сизнинг қайси машҳур актёрга ўхшашингизни аниқлаб беради\nHI-TECH 25.02.2016, 12:20\nАхборот технологиялари яшин тезлигидан ривожаланаётган даврда яшаяпмиз. Юқори технологияларни яратувчи компаниялар бизни ўзининг янги хизмат турлари билан ажаблантириб келмоқда. Бу сафар Microsoft компанияси CelebsLike.me интернет манбаси ёрдамида бир неча дақиқа ичида сизнинг қайси актёрга ўхшашингизни аниқлаб берувчи дастурни яратди.\nҲаммаси жуда осон: Сиздан сайтга кириш ва фотосуратингизни юклаш талаб этилади. Интернет заҳираси эса сизга ўхшаган бир неча машҳур инсонни кўрсатади. Ҳаттоки сизнинг уларга неча фоизга ўхшашингизни ҳам аниқлаб беради.\nсуратни сканер қилишда юз тузилиши эътиборга олинади. Бироқ, сочингизнинг узунлиги ва ранги билан дастур “ҳисоблашмайди” яъни сизнинг юз тузилишингиз машҳурга ўхшаши мумкин, бироқ сочингиз ранги уникидан фарқ қилади.\nХТВ томонидан "Устоз ва Мураббийлар куни" муносабати Facebook`да Profile frame ишлаб чиқилди\n«Мобил қурилма харид қилишда унинг IMEI-коди рўйхатдан ўтганлигини текшириб олинг» Қандай қилиб?\nМарк Цукерберг қандай смартфондан фойдаланишини айтди


22-03-2020 225 Таблеточные продукции\nПрепаратнинг савдо номи: Глицирам-IS.\nТаъсир этувчи модда (ХПН): Аммоний глицирризинати (Ammonii glycyrrhizinas).\nфаол модда: аммоний глицирризинат – 50,0 мг\nёрдамчи моддалар: натрий хлориди, картошка крахмали, тальк, кальций стеарати.\nТаърифи: оқ ёки деярли оқ рангли, доғлари бўлган думалоқ таблеткалар.\n10 таблеткадан контур уяли ўрамда. Контур уяли ўрам 1(1x10), 2 (2х10), 3(3х10) ёки 5 (5х10) та дан қўллаш йўриқномаси билан бирга картон пачкада.\n30, 50, 100 таблеткадан банкада (флаконда).\nЎзбекистон Республикаси, Тошкент ш., Тарас Шевченко кўч., 23 уй, тел: 256-60-59\nСалициловый спирт 27-01-2020 294\nГлицирам-IS 22-03-2020 225\nФитопассит сироп 03-04-2020 199\nНикотиновая кислота 03-04-2020 164


Президент Янгиҳаётдаги қандолат корхонасини бориб кўрди (фото) - xabar.uz\nПрезидент Янгиҳаётдаги қандолат корхонасини бориб кўрди...\nПрезидент Янгиҳаётдаги қандолат корхонасини бориб кўрди (фото)\nДавлатимиз раҳбари маҳаллалар ҳаёти, саноат лойиҳалари билан танишиш мақсадида Тошкент шаҳри Янгиҳаёт туманида бўлиб турибди.\nПрезидентимиз дастлаб «Алмерро груп» масъулияти чекланган жамиятининг қандолат корхонасини кўздан кечирди.\nБугунги кунда корхона йилига 2 минг тоннага яқин қандолат маҳсулотлари тайёрлаш қувватига эга. Бу ерда шоколад, конфет, печенье, вафли каби 95 турдаги маҳсулот ишлаб чиқарилади. 120 киши иш билан таъминланган.\nДавлатимиз раҳбари қандолат маҳсулотлари сифатини кўрди.\n- Сифати яхши, чет элники билан бемалол рақобатлаша олади. Фақат нархни тушириш бўйича яна имконият бор. Масалан, импорт қилинаётган қўшимчаларни хомашё шаклида олиб, шу ернинг ўзида тайёрлаш йўлга қўйилса, таннархни 10-15 фоиз арзонлаштириш мумкин. Шунда маҳсулотлар яхши сотилиб, қўшимча иш ўринлари очиш имконияти пайдо бўлади, - деди Шавкат Мирзиёев.


Покистон марказий сайлов комиссияси раиси 8 январь куни мамлакатда ялпи сайлов ўтказилишини эълон қилди.\n14 май 2021, Тошкент вақти: 11:26\n20 ноябр куни телевидение орқали қилган чиқишида Қози Муҳаммад Фаруқ: “Покистонда шаффоф ва яхши муҳитда сайлов ўтказиш халқаро аҳамиятга эга. Чунки дунё нигоҳи бизга қараган. Шундан келиб чиққан ҳолда бизнинг вазифа эркин ва адолатли сайлов ўтказишдан иборат. Агар биз бу вазифани бажармасак, нафақат мамлакат балки, худонинг олдида ҳам жавобгар бўламиз” – дея баёнот берди Марказий сайлов комиссияси раиси.\nАйни пайтда, президент Парвез Мушарраф 3 ноябр куни мамлакатда фавқулодда ҳолат жорий қилганидан кейин ҳибсга олинган уч минг 400 фуқаро 20 ноябрь куни қамоқдан озод қилинди.


Qalampir.uz - Азиза Ниёзметова қаерга дафн этилади: Хоразмгами ё Тошкентга?\n12:14, 16.10.2018 Шоу-бизнес\nАввалроқ, таниқли хонанда Азиза Ниёзметова 15 октябрь куни оғир хасталик сабаб 46 ёшида оламдан ўтган ҳақида хабар берган эдик. “Qalampir.uz” аниқлаган маълумотларга қараганда, Азиза Ниёзметова бугун тушдан кейин ўзи туғилиб ўсган Хоразмга дафн этилади.\nАзиза Ниёзметованинг ижоди 2000 йилларга бориб тақалади. Ўша вақтларда Хоразмдан чиққан хушовоз Азизанинг “Кишмиш” қўшиғини эшитиб, унинг нолаларига маҳлиё бўлмаганлар камдан кам учрарди. Хонанда ўтган йиллар давомида салмоқли ижод қилди, ўзидан юзлаб яхши қўшиқлар қолдирди.\n“Qalampir.uz” таҳририяти аъзолари номидан Азиза Ниёзметованинг оила аъзолари ва яқинларига ҳамдардлик билдирамиз.\nТрамп журналист масаласида Саудия Арабистонига ишонмоқда\nЎзбекистондаги йирик рангли металл заводига янги раҳбар тайинланди\n“Ўзбекконцерт” 4 нафар машҳур хонанданинг лицензиясини олиб қўйди\n19:41, 11.07.2017 21 487\nАзиза Ниёзметованинг кийиниши ва пардозини танқид қилганларни хонанда “тупой”га чиқарди\n16:46, 05.04.2016 36 370


PressReader - Biznes Daily Birzha (Exchange): 2018-08-16 - Ўзаро ишончга асосланган алоқа\nЎзаро ишончга асосланган алоқа\n“Ўзбекистон темир йўллари” акциядорлик жамиятида “Роҳи оҳани Тожикистон” давлат унитар корхонаси делегацияси билан учрашув бўлиб ўтди.\nBiznes Daily Birzha (Exchange) - 2018-08-16 - ЖАРАЁН -\nТадбирда қайд этилганидек, Ўзбекистон ва Тожикистон темир йўл компаниялари ўртасида транзит юклар ташиш, вагонларга техник хизмат кўрсатиш, уни таъмирлаш борасида қатор ишлар амалга оширилмоқда. Бунинг натижасида икки давлат ўртасидаги ўзаро савдо айланмаси сезиларли даражада ошди. Хусусан, “Ўзтемирйўлмаштаъмир” унитар корхонаси Тожикистон темир йўлларига қарашли тепловоз ва вагон ғилдиракларини таъмирлаш бўйича жами 130 813 АҚШ долларига тенг шартномалар имзолаган бўлиб, бу буюртмалар тўлалигича сифатли қилиб бажарилган. Бундан ташқари, 2017 йил давомида “Роҳи оҳани Тожикистон” давлат унитар корхонасига қарашли 100 дан ортиқ юк вагони хизмат муддатини узайтириш имкониятини аниқлаш мақсадида “Андижон механика заводи” шўъба корхонасида диагностика қилинди.\nБу борадаги саъй-ҳаракатларни изчил ривожлантириш, янги имкониятларни ишга солиш, ишончли ҳамкорликни янада мустаҳкамлаш делегациялар ўртасидаги музокараларнинг асосий мавзуси бўлди. Шунингдек, учрашувда локомотив ва вагонларни замонавий қилиб қайта таъмирлаш, юк ва йўловчи ташиш соҳасида ўзаро келишган ҳолда иш олиб бориш бўйича ҳам сўз юритилди.\nТожикистон Республикасининг аксарият экспорт ва импорт ташувлари Ўзбекистон ҳудуди орқали амалга оширилади. Шу боис, йиғилишда асосий эътибор транзит юкларини олиб ўтишда қўшимча имтиёз ва преференциялар яратиш бўйича амалга оширилиш лозим бўлган тадбирларга қаратилди.\nЎзаро суҳбат чоғида юк ва йўловчи ташиш ҳажмини кўпайтириш масалалари ҳам атрофлича муҳокама этилди. Музокаралар якунига кўра Тожикистон йўловчи поездларининг Ўзбекистон ҳудудидан ўтишида 25 фоиз чегирма тақдим этиш, Термиз, Қарши ва самарқанд вокзалларида тўхтаб ўтиш, йўловчиларга намунали хизмат кўрсатишни ташкил этиш бўйича келишувга эришилди.


28 Апрель 07:35\nKÓKSHETAÝ. Kazinform – 2025 йилгача Қозоғистоннинг 6 та ҳудудида 9 та янги сув омбори қуриш режалаштирилган. Ақмола вилоятидаги 833 миллион куб метр сиғимга эга Бузилиқ сув омбори шулар жумласидандир. Бу ҳақда Қозоғистон экология, геология ва табиий ресурслар вазири Серикқали Брекешев маълум қилди, дея хабар беради Kazinform мухбири.\nВазирнинг сўзларига кўра, сўнгги 5 йил ичида Қозоғистонда 16 та гидротехника иншооти қайта тикланган.\nАлмати, Ақтўбе, Шарқий Қозоғистон, Жамбил, Қарағанди, Қизилўрда ва Туркистон вилоятларида 120 мингдан ортиқ аҳоли истиқомат қиладиган 16 та аҳоли пункти учун сув тошқини хавфи бартараф этилди.\n2025 йилгача Ақмола вилоятида 3 та гидротехника иншооти тикланади. Хусусан, булар Астана, Қоянди ва Подлесненское сув омборларидир.\n«2025 йилгача республиканинг 6 та вилоятида 9 та янги сув омбори, жумладан, Ақмола вилоятида сиғими 833 миллион куб метр бўлган Бузилиқ сув омбори қурилиши режалаштирилган», — деди экология, геология ва табиий ресурслар вазири Серикқали Брекешев.\nВазирнинг сўзларига кўра, Ақмола вилоятида аҳолини ичимлик суви билан таъминлаш мақсадида ўтган йили иккита сув таъминоти иншооти қурилиши якунланган.\n«Ўтган йили Макинск гуруҳ сув қувури ишга туширилди. Натижада 18 минг аҳоли истиқомат қилувчи Макинск шаҳрида сув таъминоти яхшиланди. Шунингдек, 16 км узунликдаги Нура гуруҳ сув қувурининг 9 та авария участкасини реконструкция қилиш ишлари якунланди. 2025 йилгача Нура гуруҳи сув таъминоти тизими сезиларли даражада эскирганлиги сабабли уни реконструкция қилишни тизимли ва босқичма-босқич амалга оширишни режалаштирганмиз», — деди Серикқали Брекешев.\n#ҚР Қишлоқ хўжалиги вазирлиги #ҚР Экология, геология ва табиий ресурслар вазирлиги


19:59 / 09.02.2019 34542\nЎзбек халқининг атоқли фарзанди Эркин Воҳидов суҳбатлардан бирида “шоир ўзи ёнмаса, бошқаларни ёндиролмайди, қалб ҳисларида оташ бўлмаса, бошқа қалбларга ҳарорат беролмайди. Бу сеҳрли оташсиз ҳар қандай шеърий жимжималардан, бадиий воситалардан, маҳоратдан наф йўқ”, деган эди.\nУмрининг катта қисмини ўзбек адабиёти ва шеърияти ривожи учун бағишлаган қалби ёниқ ижодкорлар билан қатор учрашувларни ташкил этиб келаётган Kun.uzʼнинг бу галги суҳбатдоши Ўзбекистон халқ шоири, бир нечта халқаро мукофотлар совриндори Хуршид Даврон бўлди.\nСуҳбатимиз шоирнинг Тошкент шаҳридаги хонадони, яна ҳам аниқроғи фақат ўзи учунгина мўлжалланган, икки мингдан ортиқ китоблар билан тўла ижодхонасида кечди.\nШоир билан суҳбатлашар эканмиз, уни ўзимиз учун ҳақиқатпарвар, жамият олдида турган муаммоларни теран англайдиган, дилидагини тилига чиқариб дангал айта оладиган ва ўзбек адабиёти учун жонкуяр инсон сифатида қайта кашф этдик.\n«Масалан, қандай инсонларнинг телевидение экранларида чиқарилмаслиги ҳақида. Ҳозирги даврда бўлгани каби, телевидениеда ишлаган 20 йиллик фаолиятимда ҳам шахсларга нисбатан қўйиладиган тақиқларга бир неча бор дуч келганман. Ўшанда бу саволни раҳбарларга кўп бора берганман-у, аммо тайинли жавоб ололмаганман. Жавоб олганларимда эса тақиқни биринчи президентимиз номи билан боғлашарди, яьни, раҳбар томонидан рухсат йўқ, деган маънода.\nАммо билардимки, буларнинг ҳаммаси ҳам президент ташаббуси билан қилинган ишлар эмасди. “Телевидениеда кўрсатмаслик” топшириғи одатда сал пастроқдаги давлат амалдорларининг шахсий истаклари натижаси бўларди. Афсуски, уларнинг кўпчилиги латифа қилиб айтгулик даражада кулгили. Биргина мисол, бир куни бизга “Замира Суюнова экранга чиқарилмасин!” деган топшириқ келди. Табиийки, менда қизиқиш уйғонди: хўш, бу топшириқ ким томонидан берилган? Суриштиришлар натижасида аниқладимки, президент аслида “Дуторчи қизлар” ансамбли фаолиятини янада ривожлантириш, унга ёш иштирокчиларни жалб қилишни бир нечта раҳбарга вазифа қилиб берган. Аммо вазифа олган амалдорлар унинг натижаси кейинчалик биздан сўраб қолинмасин, экрандаги Замира Суюнова орқали берилган ўша топшириқ эсланмасин, дея шу тақиқни ўйлаб топишган.\nЯхши эслайман, бундай тақиқлар ўз вақтида Эркин Воҳидов, Бегали Қосимов, Ботир Зокировларга нисбатан ҳам қўйилган.\nШахсан ўзим ҳам ҳозиргача “Ўзбекистон телевидениесида кўрсатилмаслик тақиқи”даги инсонлардан бириман чунки, ўз вақтида канал раҳбарларини ўзим тўғри, деб билган жиҳатларда танқид қилганман.\nШоир Рауф Парфига нисбатан бугунги кунда қўйилаётган чекловга нима сабаб бўлаётганига эса рости, тушунмайман. Ўйлашимча, бундай вазиятларда телеканалларнинг бошида турган инсонлар ўз раҳбарлик курсисини йўқотишдан қўрқиши керакмас, ҳақиқат томонда туришга куч топа олишлари керак», - дейди Хуршид Даврон.\nБундан ташқари, суҳбат давомида шоир ва публицист Хуршид Даврон XX аср ўзбек шеърияти муҳити, ўзбек шеъриятининг Муҳаммад Юсуфдан кейин секинлашиб қолиши сабаблари ҳақида сўзлаб берди. Суҳбатни тўлиқ шаклда юқоридаги видео орқали томоша қилишингиз мумкин.


Январь ойида Ўзбекистон ташқи савдо айланмаси қарийб 2 мл...\nЯнварь ойида Ўзбекистон ташқи савдо айланмаси қарийб 2 млрд долларни ташкил этди\nЎзбекистоннинг ташқи савдо айланмаси январь ойи учун қарийб 1,8 млрд долларни ташкил этди\nЯнварь ойида Ўзбекистонда буғдой экспорти деярли 7 баробар, табиий газ — 3,3 баробар, машина ва ускуналар — 3 баробар ошди, деб хабар бермоқда «Газета.uz».\nЎзбекистоннинг ташқи савдо айланмаси январь ойи учун қарийб 1,8 млрд долларни, жумладан экспорт ҳажми – 0,7 млрд доллар, импорт эса 1,1 млрд долларни ташкил этди. Ташқи савдо баланси минус 433,9 млн долларни ташкил этди. Бу хақда Давлат статистика қўмитасининг ташқи савдо ва савдо статистика Бошқармаси маълумотлари кўрсатди.\nМамлакат экспортининг 34,1% ни хизматлар, 24,2% — энергия ва нефть маҳсулотлари, 2% — кимё маҳсулотлари, 7,2% — озиқ-овқат маҳсулотлари, 4,8 % — қора ва рангли металлар, 3,7 % — машина ва ускуналар, 1,1 % — пахта толаси ташкил этади.\nЖорий йил машина ва ускуналар экспорти трансформаторлар ва аккумляторларни экспорт килиш ҳисобига ўтган йилга нисбатан 3 баробар ортди – 46,7 %, кабель ўтказгич маҳсулотлари ҳисобига — 5,4 марта, иситиш қозонлари, ускуналар ва механик асбоб-ускуналар ва уларнинг қисмлари ҳисобига — 9,1% га ўсди.\nОзиқ-овқат маҳсулотлари экспорти ҳажми 40,8% га ортди, буғдой экспорти ҳисобига – 6,8 мартага, мева-сабзавот маҳсулотлари экспорти ҳисобига – 28,8% га ўсди.\nЭнергия ташувчилар ва нефть маҳсулотлари экспортининг ўсиши ҳисобига (2,3 баробар) табиий газ экспорти 3,3 мартага ошиши кузатилмоқда.\nИмпорт тузилмасининг асосий улушини машина ва ускуналар – 35,4% ва кимё маҳсулотлари ва ундан олинган маҳсулотлар - 14,8% ни ташкил этади. 13,8 % озиқ-овқат маҳсулотлари, 11,3% – қора ва рангли металлар, 7,6% — энергия ташувчи ва нефть маҳсулотлари ва 6,4% — бошқа товарлар ташкил этади.\nМДҲ мамлакатлари орасида асосий ташқи савдо ҳамкорлари Россия, Қозоғистон, Беларус, Украина, Тожикистон ва Қирғизистон бўлиб, ташқи савдо айланмасининг 41,4% ни ташкил этади. Бошқа ҳамкор-давлатлар қаторига Хитой, Корея Республикаси, Туркия, Германия, Афғонистон, Латвия, Литва, Ҳиндистон, Эрон киради ва умумий ташқи савдо айланмасининг 41% ни ташкил этади.


Волгадан Амугача ёхуд “Мен Ўзбекистондан мамнунман”, — дейди Алексей Карлинский – Сурхон тонги\nБош саҳифа / Жамият / Волгадан Амугача ёхуд “Мен Ўзбекистондан мамнунман”, — дейди Алексей Карлинский\nСентябр 2, 2017\tЖамият Изоҳ қолдириш 691 Кўрилди\nОдам ўз аксини бор бўйича кўриши учун ойнага қараса, кифоя. Жуда жўн. Зоҳиру ботин ҳар доим ҳам муштарак бўлавермайди, лекин, кимнингдир суврати-ю сийрати ҳақида сўз юритганда истаймизми, йўқми фикрларимиз салмоғи бир томонга барибир кўпроқ тош босади. Холис фикрга ҳамма ҳамиша муштоқ. Айниқса, юртинг ҳақида бўлса…\nЎзбекистонга сафар олдидан узоқ иккиландим. Мени бу юрт қандай қабул қиларкин?\nЎзбекистон ҳақидаги тасаввурим Тошкент, Самар- қанд ва унга қўшни Афғонистон билангина чегараланганди. Барчангизга маълум, жаҳон ҳозирги даврда қисқа ва кенг кўламли ахборот хуружларини бошдан ўтказиб келмоқда. Шундай бир вазиятда менда иккиланиш пайдо бўлиши табиий эди. Россиядаги ўзбекистонликлар билан ҳамсуҳбат бўлдим, интернетдан маълумотлар олдим. Лекин барибир…\nБухоро аэропортида қуёш иссиқ тафти билан қарши олди. Енгил машиналарда шаҳарга кириб борар эканмиз, ўзимни “Минг бир кеча” эртакларига тушиб қолгандай ҳис қилардим. Доимий ҳамроҳим бўлмиш фотоаппарат “шиқ-шиқ”, бу гўзалликни мангуликка муҳрлаш ила банд эди. Сафаролдидаги бироз иккиланиш тумандай тарқаб кетди.\nСамарқандда эса мендаги ҳайрат икки ҳисса ортди. Европа ва Осиёнинг кўпгина мамлакатларида бўлганман, аммо ўтмиш ва бугуннинг уйғунлашган ҳолатини айнан Ўзбекистонда кўрдим.\nКўҳна тамаддун намунаси бўлмиш қадимги меъморий обидалар ва шиддат билан ўсиб келаётган XXI аср архитектураси елкама-елка бўлсада, бир-бирининг чиройига раҳна солмайди.\nСаховатли ўзбек замини ҳақида эшитганларимни шу давргача чўпчакнамо бир ҳикоя деб ўйлардим. Бозорларга оралаб эса, ўз кўзим билан кўрдим. Ўзбекистоннинг нафақат замини, балки одамлари ҳам саховатпешалигига гувоҳи бўлганимни мисол тариқасида айтиб бермоқчиман.\nСурхондарёдаги сафаримиз чоғида дарахтлар соясида тарвуз сотаётган кекса деҳқон ёнида тўхтадик. Тарвуз биз томонларда танқислиги барчага маълум. Пирамидасимон уюб қўйилган катта-катта тарвузларга қараб, кўзларимиз яйраб кетди. Беш дона тарвуз харид қилдик. Уларни машинага ортиш асносида таржимонимизни кекса деҳқон бир четга тортиб, нимадир деди ва юкхонамизга яна тўрт дона тарвуз ортилди. Илиқ табассум билан келган таржимон саволомуз боқишимизга изоҳ берди:\n— Меҳмон эканликларингни билиб, бобо тўртта тарвуз совға қилди:\nГарчи, бу ҳолат бизга ҳайратомуз туюлсада, сизлар учун табиий ҳол, чунки саховатпешалик ўзбек характерининг ажралмас қисми эканлигини шу заминга қадам қўйиб, амин бўлдим.\nҲозирда юртингизда муҳим сиёсий ва иқтисодий ислоҳотлар амалга оширилмоқда. Бу ҳақда телевидение ва радио орқали берилаётган янгиликлардангина хабардормиз. Ислоҳотлар самараси бўлмиш “Халқ қабулхона”лари эса бунга яққол мисол эканлигини ўз кўзимиз билан кўрдик. Бу юрт- да инсон манфаатларининг ҳар недан устунлиги қувонарли ҳол. Мен қатор Европа давлатларида ҳам ҳали бу қадар юксак эътиборни кўрмаганман. Юртингиздаги тинчлик ва сокинлик эса жаҳонга ибрат бўлгулик даражада.\nСурхондарё саёҳати асосан чекка қишлоқларда кечди. Мени ҳайратлантирган ва ҳаваслантирган икки воқеа бир умрга хотирамга муҳрланди.\nҚизириқ қишлоқларидан бирида меҳмон бўлдик. Ҳовлига киришим ҳамоно тарвуз еб ўтирган беш-олти чоғли болакайлар эътиборимни торт- ди. Энг ажабланарлиси: уларнинг атрофида чала ейилган тарвузларга қараб, қотиб қолганимни кўрган таржимон кула-кула изоҳ берди:\n— Болалар фақат тарвузнинг энг ширин жойи, юрагини ейдида!\nБиргина оддий оиладаги ҳолат юртдаги тўкин-сочинликни яққол кўрсатиб турарди. Бошқа изоҳга ҳожат ҳам қолмади…\nКейинги сафар маршрутимиз Бандихон қўрғонидаги мусиқа ва санъат мактабига белгиланган эди. Замонавий бинолар қад кўтараётган эсада, чўл шашти яққол билиниб турган ва чекинмаган жойда қандай мактаб бўлишини мен ўзимча тасаввур қилиб улгургандим. Бироқ… Мактаб биносига етиб келишимиз ҳамоно тасаввурларим ўзгарди. Мактаб биносига киргач, бир нарсага амин бўлдим, санъат ва маданиятга эътибор ҳам бирорта мамлакатда жумладан Россияда ҳам давлат миқёсига кўтарилган эмас. Мактабнинг моддий-техник базаси ва мутахассислар кўлами жиҳатидан Россия санъат даргоҳларидан анча илгарилаб кетган десам, адашмайман.\nМаданий-маърифий ислоҳотларнинг инъикосини эса туман ижодкорлар даврасида гувоҳи бўлдим. Қизириқ туманида йигирма чоғли ижодкорни жамлаган ўзига хос йиғинда иштирок этиш насиб этди. Теран фиклар ила бойиган ижодкорлар гурунгидан завқландим. Кези келганда, Россиянинг катта шаҳарларида ҳам фикран яқин одамларни ягона клубга жамлаш амри маҳол. Солиштирадиган бўлсам, чекка бир тумандаги маърифатга бу қадар эътибор таҳсинга лойиқ.\nМен архитекторман. Ўрта Осиё, хусусан Ўзбекистон архитектураси менга болаликдан таниш. Бобом Карлинский Евгений Давыдович ўз вақтида Ўзбекистоннинг талайгина қурилиш комплексларида, жумладан юртингизни қўшни Афғонистон билан боғловчи “Ҳайратон” кўприги қурилишида ҳам иштирок этган. Ўзбекистон архитектураси билан юзаки ҳиссиз қоғозлардаги лойиҳалар орқалигина танишишнинг ўзи кам, албатта.\nҲали цивилизация етиб келмаган чекка қишлоқлардаги лойдан қурилган уйларни синчиклаб кузатдим. Меъмор ўлчами билан қурилганда ҳам бу уйлардан ҳеч бир камчилик топмадим, тан олиб айтишим керак: архитектура билимига эга бўлмаган одамлар қўли билан тикланган уйлар меъморчиликнинг барча талабларига жавоб беради. Энг эътиборли жиҳати шундаки, ҳар бир уйнинг олдида дарахт бор. Дарахтсиз уй деярли кўрмадим. Бу юртингизда санъат ва маданиятдан ташқари, бунёдкорлик ҳамда ободонлаштиришга ҳам юқори эътибор берилганидан далолат. Агар мен мана шундай қишлоқда яшасам, шаҳарликларга ҳавас қилмаган бўлардим.\nҚизириқ туман нашри “Тавраққиёт”да оз-моз камчиликлар кўзга ташланган бўлсада минтақанинг бош нашри “Сурхон тонги” ва унинг рус тилидаги муқобили “Заря Сурхана” газеталари билан танишиб Ўзбекистонда сўз эркинлиги қуруқ гап эмаслигига шахсан амин бўлдим. “Сурхон тонги” юртингиздаги ошкоралик принципининг ўзига хос эталони, десам адашмайман.\nБухоро аэропортида қуёшнинг иссиғи бироз ёқимсиз туюлганди. Сафар охирлаганда бир ҳақиқатни англаб етдим, одамларининг қалби, меҳри илиқ бўлган юртнинг қуёши ҳам тафтли бўларкан.\nСурхон диёрида амалга оширган энг хайрли ишларимиздан бири — бу шаксиз ал Ҳаким ат Термизий мақбарасини зиёрат қилиш бўлди. Ислом Арабистон ярим оролида туғилган, лекин Ўрта Осиёда тарбиялангани рост. Икки буюк муҳаддис ал Бухорий ва ат Термизийларга макон бўлган бу юрт ҳақидаги фикрларим ва илиқ таассуротларим адоқсиз. Уни мухтасаргина қилиб уч сўзга жой қилмоқчиман:\nМен Ўзбекистондан миннатдорман!\nСурхон диёри ҳақида эса қанча сўзлаган билан на тасвир этиб бериш, на тасаввур этиш мушкул. Уни кўз билан кўриб, ҳайратланиш керак, вассалом.\nМен Алексейнинг фикрларини айнан келтирдим. Хорижлик меҳмонга микрофон тутиб, икки оғиз таассурот эшитиш бошқа гап. У билан ҳамроҳ бўлиб ҳар бир фикрини қайд этиб бориш эса бутунлай бош- қа гап.\nМақолани ўзбекчага ўгириб, оққа кўчирувчи\nОлдинги Интернет ва ёшлар\nКейинги Маҳалланинг янги идораси


Дмитрий Шокин Челябинск шаҳрида таэквондо бўйича жаҳон чемпионатида олтин медал олди\n08:03 / 18.05.2015\nУшбу жаҳон чемпионатида дунёнинг 141 давлатидан келган энг кучли даян усталари ғолиблик ва шу билан бирга Рио-2016 Олимпия ўйинларининг муҳим рейтинг очколари учун баҳс олиб боришяпти.\nЎзбекистон таэквондо WTF тарихида илк олтин медаль қўлга киритилди. +87 кг вазн тоифасида даянга чиққан Дмитрий Шокин барча рақибларини енгиб, жаҳон чемпионига айланди. У ҳал қилувчи финал беллашувида Лондон-2012 Олимпиадаси чемпиони бўлган габонлик спортчини мағлубиятга учратди. Асосий вақтда 10:10 ҳисоби қайд этилди. Қўшимча вақтда Шокин аниқ зарба билан рақибини мағлуб этди.\nЭслатиб ўтамиз, Шокин финалга қадар аввалига ямайкалик Жейсон Грантни 31:1, кейин италиялик Леонардо Басилени (8:2) , чорак финалда германиялик Волкер Водзихни (11:2), ярим финалда кубалик таэквондочини доғда қолдирганди.\n-87 кг вазн тоифасида юртимиз спорт шарафини ҳимоя қилган Жасур Бойқўзиев эса финал жангида озарбайжонлик азалий рақибига кичик фарқ билан имкониятни бой бериб, кумуш медал билан тақдирланди.\nЎз вазн тоифасида дунёнинг биринчи рақамли таэквондочиси бўлиб турган Бойқўзиев финалга қадар сербиялик Милош Голубовични (8:2), италиялик Карло Молфеттани (9:5), чорак финалда мексикалик Мисаэль Лопесни (3:2) ҳисобида мағлуб этганди. У ярим финал беллашувида россиялик Владислав Ларинни ҳам енгди.\nАйни вақтдаЎзбекистон терма жамоаси ҳисобидаги медаллар сони 3тага етди. Ўзбекистонликлар орасидан биринчи бўлиб баҳсларга киришган Никита Рафалович -74 кг вазн тоифасида финалга қадар етиб бориб, кумуш медал билан тақдирланган эди. 18 май куни ўтказиладиган мусобақанинг сўнгги кунида Максим Рафалович ўз имкониятини синовдан ўтказади.


Бухоролик ўқувчилар совуқ хоналарда таълим оляпти. Муаммога ечим борми? | O'zLiDeP\nБухоро туманидаги 2-умумий ўрта таълим мактаби биноси бундан 3 йил аввал жуда абгор, ачинарли аҳволда эди. Деворлар дарз кетган, бинонинг умумий аҳволи ўқувчилар ҳаётига хавф соладиган даражада эди.\nЮқоридаги ҳолатларни инобатга олиб, бу бинони замонавий қилиб қайта қуриш 2017 йил Давлат дастурига киритилди ва қуриб битказилди. Мазкур таълим муассасасига 2017-2018 ўқув йилидан ўқувчилар кўчиб ўтиб, замонавий бинода таълим ола бошлади. Бироқ, эски бино гарчи яроқсиз ҳолга келиб қолган бўлса-да, у 900 ўринли эди. Янгиси эса 420 ўринли қилиб қурилди.\nШу ўринда бир савол туғилади. Хўш, энди қолган 500 нафар ўқувчилар қаерда таълим олади?\nМаълум қилинишича, ҳозирда деярли фаолият юритмаётган Бухоро туман педагогика коллежининг куз-қиш мавсумига тайёр бўлмаган қисми мактаб ўқувчилари таълим олиши учун ажратиб берилган. Лекин ўқувчиларнинг ушбу даргоҳда таълим олишлари учун етарлича шароитлар мавжуд эмас.\n“Мана куз охирлаб, қиш ҳам кириб келмоқда. Кундан-кунга об-ҳавонинг совиб бораётганини инобатга оладиган бўлсак, бундай қийин шароитда — зах, совуқ хоналарда келажагимиз ворисларининг соғлиғи ёмонлашиб қолиши аниқ. Лекин бу масала ҳеч кимни қизиқтираётгани йўқ. Билмадик, бу ҳолат яна қачонгача давом этар экан”, – дейди маҳаллий аҳоли вакилларидан бири.\nO‘zLiDeP Бухоро вилоят Кенгаши вакиллари ҳамда Олий Мажлис Қонунчилик палатаси депутати Шуҳрат Бафоев ушбу ҳолатни жойига чиқиб ўрганиб, бу масала бўйича туман халқ таълими бўлими мудири П.Холов билан суҳбатлашди.\n“Агар имкони бўлса, бизга шу коллежни тўлиқлигича беришса. Унинг барча шароитларга эга, муҳими, қишнинг қировли кунларида иссиққина қисмида ўқувчиларимиз таълим олса яхши бўлар эди. Агар ушбу коллеж халқ таълими балансига ўтказилса, биз мактаб ўқувиларининг барчасини шу - битта бинога кўчириб ўтказар эдик. Коллежни исссиқлик манбаи билан тўлиқ таъминланмаган қисмидаги аҳволни ҳам яхшилашга қўлдан келганча ҳаракат қилардик”, – дейди П.Холов.\nЎрганишлар давомида ушбу муаммо юқори ташкилотлар, хусусан, Бухоро вилоят халқ таълими бошқармаси ва Халқ таълими вазирлиги томонидан ҳал қилиниши мумкинлиги аниқланди.\nУмид қиламизки, бу масалага вилоят ва республика миқёсидаги мутасаддилар тез орада ижобий ечим топади.


«Ўтган йили Spark ва Nexia'дан 550 млрд сўм зарар кўрганмиз. Equinox, Malibu ва Trailblazer сотиш зарарни қоплаяпти» – UzAuto Motors масъули » Ўзбекистон янгиликлари – Zamin.uz\n03 мар, 09:18 1 467 Авто\nАниқ мисол, Spark билан Nexia’дан ўтган йили 550 млрд сўм пул йўқотдик. Бу соф зиён. Қиммат машиналардан 500 млрд сўм фойда кўрдик. Сизларга савол, сизлар ҳам менга ўхшаган фуқаросизлар. Мана шу Equinox, Malibu нархларини тушириб, Spark, Nexia нархини кўтариб қўйган яхшими ёки ҳозирги ҳолатда бизнес моделни давом эттирган яхшими, деган савол турибди-да. Нима деб ўйлайсизлар?” - деди “Ўзавтосаноат” бошқарув раиси ўринбосари Азизбек Шукуров.\nUzAuto Motors автомобиллари лизинг ва молиявий ижара асосида сотувга чиқарилди 31 мар, 08:18


Коронавирусга текширувдан ўтиш тартиби маълум қилинди Бош сахифа\nБу ҳақда Соғлиқни сақлаш вазирлиги қошидаги Санитария-эпидемиологик осойишталик агентлиги директори Баҳром Алматов маълум қилди, деб хабар бермоқда Kun.uz мухбири.\n«Агар кўрик пайтида коронавирус белгилари бўлмаса ҳамда ўша одам бошқа касаллар билан мулоқотда бўлмаган бўлса, текширув мақсадга мувофиқ эмас.\nТекширувдан ўтказиш мумкин, қачонки, кўрсатма бўлган тақдирда», – деди Алматов.\nУнинг айтишича, хусусий даволаш муассасаларида ҳозирча бу каби текширувлар йўлга қўйилмаган.\n«Хусусий даволаш муассасаларида коронавирусга текшириш мақсадга мувофиқ ҳам эмас. Чунки бу – юқумли касаллик. Шунинг учун, фуқароларимиз ўзининг соғлиғини назорат қилса, бу ўзи учун фойда», – деди Ўзбекистоннинг бош давлат санитария врачи.\nЭслатиб ўтамиз, коронавируснинг асосий тўртта белгиси қуйидагилардир:\n– Йўтал, аниқроғи қуруқ йўтал\n– Нафас олишнинг қийинлашиши. Бу – айнан коронавирусга хос.\n– Хорижга чиқиб келганлик ёки хорижда бўлиб қайтган одамлар билан алоқада бўлганлик.